Khelil Bouhageb (27 ga Agusta 1863 a Tunis - 8 ga Fabrairu 1942 a La Marsa ) ɗan siyasan Tunisiya ne kuma mai kawo canji. Ya yi mulki a matsayin Firayim Ministan Tunisia daga 1926 zuwa 1932, bayan mutuwar Mustapha Dinguizli . Bouhageb ɗa ne ga Sheikh Salem Bouhageb ; dan uwansa likita ne mai sunaHassine Bouhageb . Yayi karatu a makarantar Sakandare ta Sadiki da ke Tunis sannan kuma ya yi karatu a makarantar sakandaren Saint-Louis da ke Paris. Ya zama memba na Hukumar Daraktocin Khaldounia a cikin shekarar 1898, yayi aure a ranar 5 ga watan Afrilun shekarar 1900 a Alkahira, ya auri Gimbiya Nazli Fazıl, wacce ta kasan ce jika ce ga sarki Mehemet Ali. A ranar 22 ga Afrilu 1915 ya zama shugaban kotun Tunis sannan kuma shugaban karamar hukumar Tunis (Sheikh El Medina) a ranar 19 ga watan Oktoba na wannan shekarar. An nada shi a matsayin Ministan Alkalami a ranar 22 ga Mayu 1922 da Grand Vizier na Tunis a ranar 3 ga Nuwamba 1926 bayan mutuwar Mustapha Dinguizli. Ahmed II Bey ya kore shi a cikin 1932 saboda 'yancin kansa, wanda aka azabtar da makircin mukarraban Bey.